Sfax
Sfax (صفاقس in arab; Thænæ in latin) l'è la segonda città pussee granda de la Tunisia dòpo de Tunis. 
La cunta circa 265.000 abitant.

Stòria
Sfax, l'antiga Syphax di Berber, l'è stada recostruida di Arab in del secol quell de noeuv con materiai ciappaa de la veggia città romana, situada a trii chilòmetri de distanza del centro d'incoeu. In del period 1095-1099 l'è stada on emiraa indipendent.
L'è stada conquistada di Siciliann in del 1148, anca se i Arab l'ha reconquistada vundes ann pussee tard.
Sfax l'è passada a la dominazion francesa in del 1881: vista la resistenza de la popolazion, i Frances gh'hann avuu de bombardà la città prima de vincc. Inoltra Sfax l'ha patii on alter bombardament in del period 1942-1943, quand che la se trovava sòtta el domini de l'Italia in de la Segonda Guerra Mondial.

Gemellagg
 Dakar, Senegal.
 Marburgh, Germania.
 Casablanca, Maròcch.
 Safi, Maròcch.
 Oran, Algeria.
 Machačkala, Russia.
 Grenoble, Francia.
Cità de la Tünisia